google/wiki40b huggingface dataset:
Pjakupur

Pjakupur (russisk: Пякупур) er ei elv i Jamalo-Nenetsk i Russland. Den er ei venstre sideelv til elva Pur, og er 542 kilometer lang, med et nedbørfelt på 31 400 km². Middelvannføringen er på 290 m³/s.
Det er rundt 32 600 innsjøer i elvas nedbørfelt. De viktigste sideelvene er: Vyngapur (fra høyre) og Purpe (fra venstre).
Byene Gubkinskij og Tarko-Sale ligger ved Pjakupur.
Gammelkirkeslavisk

Skrift

Gammelkirkeslavisk ble først skrevet med det glagolittiske alfabetet, som senere ble erstattet med det kyrilliske alfabetet.

Grammatikk

Substantiver og adjektiver kan bøyes i tre grammatiske kjønn (hankjønn, hunkjønn og intetkjønn), tre tall (entall, flertall og dualis) og syv kasus: nominativ, vokativ, akkusativ, instrumentalis, dativ og lokativ. Verb bøyes syntetisk i presens, aorist og imperfektum, mens perfektum, pluskvamperfektum, futurum og kondisjonalis kan dannes ved hjelp av sammensetninger.
Bugøyfjorden

Bugøyfjorden (nordsamisk: Reaisvuonna; kvensk: Reisivuono) er en fjordarm av Varangerfjorden i Sør-Varanger kommune i Finnmark. Fjorden har innløp mellom Storbukt i vest og Baskkesbogenjárga i øst og strekker seg 9 kilometer sørvestover til bygda Bugøyfjord i botn av fjorden.
På vestsida av fjorden, litt nord for Bugøyfjord, ligger grenda Valen, og helt sørøst i fjorden ligger Vagge.  
E6 går langs botn av fjorden.
Politireform 2000

Politireform 2000 var en reform av Politi- og lensmannsetaten i Norge som trådte i kraft 1. januar 2002. Sentrale mål for reformen var mer effektiv forebygging og bekjemping av kriminalitet, mer tjenesteytende og publikumsorientert og mer kostnadseffektiv drift. Reformen er oppkalt etter en stortingsmelding av 1. januar 2000, som ble vedtatt av Stortinget den 21. mai 2000.
Fase 1 av reformen ble behandlet av Stortinget 21. mai 2001, og medførte at antallet politidistrikt ble redusert fra 54 til 27, med virkning fra 1. januar 2002. I fase 2 var det meningen at antallet lensmannskontorer også skulle reduseres. I en rapport til Politidirektoratet som ble gjennomført av Norconsult og Agenda i januar 2005, slås det fast at fase 2 stanset opp som følge av politiske uenigheter sommeren 2003.
Tough Times for Gentlemen

Tough Times for Gentlemen er et musikkalbum med Heine Totland, utgitt i november 2005. Dette er hans første plate som soloartist.
Togledersentral

Norge

Pr. i dag finnes det togledersentraler i Stavanger, Kristiansand, Drammen, Bergen, Oslo, Hamar, Trondheim og Narvik. De tilhører Bane NOR.
Togledersentralene er en svært viktig del av infrastrukturen for jernbanen i Norge.
Funeral for a Friend

Funeral for a Friend er et rockeband fra Bridgend, Wales som ble grunnlagt i 2001. De har gitt ut fem studioalbum, fem EP, femten singler, en DVD og et samlealbum. Det siste albumet, Welcome Home Armageddon, ble utgitt 14. mars 2011.
I midten av 2003 hadde bandet sikret seg sin aller første Kerrang! award og de vant en pris innen kategorien «beste nykommer» og de slo det populære bandet The Darkness som hadde vunnet i alle de andre kategoriene som de hadde blitt nominert til.
I august 2005 vant bandet sin andre Kerrang! Award innen kategorien «Beste britiske Band». Funeral for a Friend utførte flere lav-profile oppføringer i Wales, inkludert på Bangor University og på Bridgend Recreation Centre.
Direktionsbezirk Chemnitz

Historie

Siden 1835 fantes det i kongeriket Sachsen fire offentlige utøvende myndigheter med benevnelsen Kreisdirektionen. Den 1. januar 1874 endret de navn til Kreishauptmannschaft, og endret sine grenser flere ganger i løpet av historien. Regierungsbezirk Chemnitz har sin historiske opprinnelse i Kreishauptmannschaft Zwickau fra 1874, som med gjennomføring fra år 1900 ble delt i to, slik at Sachsens femte region Kreishauptmannschaft Chemnitz oppstod. Under det tredje rike ble den omdøpt til Regierungsbezirk Chemnitz. Etter andre verdenskrig var intensjonen å gjenopprette de tidligere administrative regionene, men denne tanken ble forlatt i 1947 og den 7. oktober 1949 ble Fristaten Sachsen innlemmet i Den tyske demokratiske republikk (DDR).
Den 23. juli 1952 avskaffet regimet i DDR de tidligere tyske delstatene, og inndelte i stedet landet i 15 såkalte Bezirke som ikke er sammenlignbare med dagens administrative inndelinger, bortsett fra at de var inndelt i Landkreise som igjen bestod av kommuner. Fristaten Sachsen ble oppløst og erstattet av Bezirk Leipzig, Bezirk Karl-Marx-Stadt (også kalt Bezirk Chemnitz) og Bezirk Dresden.
Ved Tysklands gjenforening den 3. oktober 1990 ble delstatene gjenopprettet, deriblant Fristaten Sachsen, og dette dannet grunnlaget for gjenopprettelsen av de tidligere administrative inndelingene fra og med 1. januar 1991.
Landesdirektion Chemnitz omfattet i grove trekk det geografiske området til Bezirk Karl Marx-Stadt. Gjennom en politisk behandling i delstatsregjeringen i Sachsen fra 27. november 1990 til 1. januar 1991 ble Regierungsbezirk Chemnitz opprettet som et mellomliggende forvaltningsorgan mellom delstatsregjeringen og kretsene.
Delstatsregjeringens lovforslag om kretsreformen ble delvis behandlet av Fristaten Sachsens forfatningsdomstol, grunnet klager om lovligheten av å oppløse enktelte kretser. I juni / juli 1994 påpekte domstolen mangler i de klagende partenes deltagelse i den lovgivende prosessen, og Sachsens landdag ble tvunget til å foreta tre endringer i lovforslaget. I 1994 og 1996 gjennomgikk Sachsen en kretsreform hvor 48 kretser og 6 kretsfrie byer gjennom sammenslåinger ble erstattet av 22 nye kretser og 7 kretsfrie byer. Regierungsbezirk Chemnitz ble etter dette inndelt i 9 kretser og de tre kretsfrie byene Chemnitz, Plauen og Zwickau.

Forvaltningssete

Hovedkvarteret til Landesdirektion Chemnitz befinner seg i storbyen Chemnitz.
Parque del Plata (kommune)

Historie

Parque del Plata ble grunnlagt 15. mars 2010.

Regjeringen

Ordføreren (alcalde) i kommunen er Julio López (2010-2015).
Argentinas sentralbank

Argentinas sentralbank (spansk: Banco Central de la República Argentina – BCRA) er sentralbanken i Argentina.

Historie

BCRA ble etablert 28. mai 1935, da det tidligere Valutarådet (Currency Board) ble lagt ned til fordel for den nye sentralbanken, som en del av Argentinas reform av bankvesenet og pengepolitikken. Valutarådet hadde da eksistert siden 1899. 
Fra 1935 begynte Argentina å beregne blant annet landets nasjonalinntekt, noe som ikke var gjort før. En av hovedoppgavene i starten var å kjempe for god likviditet og sunn drift av bankvesenet, så de vedtok forbud mot transaksjoner som kunne sette dette i fare. 
I den senere tid har Argentina slitt med svært høy utenlandsgjeld og inflasjon, og sentralbanken låste den argentinske Pesosen til amerikanske dollar i perioden 1991–2002 med et 1-til-1-forhold.

Sentralbanksjef

Pr mars 2018 er Federico Sturzenegger sentralbanksjef (Presidente). Tidligere sentralbanksjef Alejandro Vanoli trakk seg i desember 2015, etter 14 måneder som sentralbanksjef. 
Lucas Llach er visesentralbanksjef (Vicepresidente).
Oslo Comics Expo

Oslo Comics Expo (OCX) er en tegneseriefestival i Norge. Raptus er større og favner videre, mens Oslo Comics Expo er en smalere festival som satser spesielt på alternative tegneserier.
OCX arrangeres hvert år vanligvis i juni på Serieteket på Schous plass på Grünerløkka i Oslo, både inne i biblioteket og på plassen utenfor. Programmet består vanligvis av utstillinger, markedsplass for kjøp og salg av tegneserier, samt intervjuer og foredrag med serieskapere som er invitert både fra Norge og utlandet. Vanligvis arrangeres det også sosiale tilstelninger som slippfester og konserter i forbindelse med festivalen.
Den første festivalen ble arrangert 4.-5. mai 2007. Festivalen i 2018 ble arrangert på Deichmanske bibliotek.
Fra 2009 til 2011 ble utdelingen av Sproing-prisen lagt til Oslo Comics Expo. Fra 2016 har prisen Årets tegneserie blitt utdelt på Oslo Comics Expo.

Organisering

Oslo Comics Expo organiseres av en komité under ledelse av spesialbibliotekar Berit Petersheim fra Deichmanske bibliotek. Blant medlemmene av denne komiteen finnes tegneserietegnere, journalister, studenter samt representanter for Serieteket hvor arrangementet foregår.
Den første festivalen i 2007 var sammenfallende med Norsk tegneserieforums arrangement Tegneseriens dag, men de senere år har disse to arrangementene skilt lag.
Oslo Comics Expo arrangeres ved hjelp av midler fra både offentlige og private sponsorer. Disse har inkludert blant annet Norsk kulturråd, Grafill, Egmont Serieforlaget, Tronsmo, Fritt Ord og Outland.
Kamyzjak

Kamyzjak (russisk: Камызяк) er en by i Astrakhan oblast i Russland. Den ligger ved Kamyzjak, en gren i elvedeltaet til elva Volga, rundt 27 km sør for Astrakhan. Innbyggertall: 16 100 (folketelling 2002).
Kamyzjak ble grunnlagt rundt 1560, som en fiskerlandsby ved Volga. Bystatus ble innvilget 2. februar 1973.
Sjøkampmerket

Historie

Merket ble introdusert av Riksmarskalk Hermann Göring 27. november 1944, og var tiltenkt personell på båter som tilhørte Luftwaffe i det tredje rike eller personell på båter som reddet Luftwaffe flypersonell som hadde styrtet i havet. Merket var det siste som ble offisielt introdusert av Luftwaffe, og selv om det ble introdusert offisielt er det ingen bevis for at det noengang ble produsert, annet enn et par prototyper. Merket ble heller aldri offisielt utdelt.

Design

Merket består av en oval stående krans som er laget av laurbærblader. I toppen av kransen er en flygende ørn som holder et hakekors i klørne. I senter kommer et sjøfartøy imot, hellende i ca. 30 grader mot høyre.
460 Squadron RAAF

460 Squadron RAAF er en skvadron i det australske luftforsvaret med base i Canberra. Under andre verdenskrig utførte skvadronen bombeoperasjoner fra baser i Storbritannia.
Skvadronen ble opprettet 15. november 1941 ved RAF Molesworth i Huntingdonshire med Wellington bombefly, underlagt 8. gruppe i RAF Bomber Command. Snart ble skvadronen overført til 1. gruppe og flyttet til RAF Breighton i Yorkshire. Det første operative toktet over Tyskland ble fløyet 12. mars 1942.
I august 1942 begynte skvadronen overføring til Halifax bombefly, men allerede i oktober ble den utstyrt med Lancaster Mk I og II. Påfølgende mai flyttet skvadronen til RAF Binbrook i Lincolnshire. Under hele krigen deltok skvadronen i den strategiske bombingen av Tyskland.  
Skvadronen felte om lag 24 000 tonn bomber, mer enn noen annen i hele Bomber Command. I alt fløy skvadronen 6238 sortier fordelt på 368 oppdrag i løpet av krigen. Ingen skvadron i 1. gruppe fløy flere sortier. 29 Wellington og 140 Lancaster-fly, i alt 169 fly, gikk tapt på operasjoner i tillegg til 31 Lancaster ødelagt i andre uhell. Skvadronen mistet 1018 mann, av disse var om lag halvparten australiere. Også nordmenn inngikk i skvadronen, deriblant sersjant Rolf Utne som falt i juli 1944.
Natt til 3. desember 1943 deltok 458 fly; 425 Lancastere, 18 Mosquitoer  og 15 Halifax-fly, i et angrep på Berlin. I alt 40 fly gikk tapt. 460  Squadron deltok med 25 Lancaster-fly. Fem av disse gikk tapt. Om bord i  et av dem, AR-H2, inngikk kaptein Nordahl Grieg i mannskapet.  Som  journalist for Daily Mail skulle han dekke angrepet på Berlin.
Skvadronen ble oppløst i oktober 1945, men i 2010 ble den reaktivert. Dens oppdrag er tolkning av overvåkningsfotografier.
Østfoldbanen Oslo–Ski

Østfoldbanen Oslo–Ski er den nordlige fellesstrekningen på Østfoldbanen. Den ble åpnet i 1879 sammen med Vestre linje som del av Østfoldbanen.
På grunn av kapasitetsproblemer på strekningen er en ny jernbaneforbindelse, Follobanen, under bygging.
Valon Berisha

Landslaget

Den 15. januar 2012 debuterte han for Norges A-landslag i en treningskamp mot Danmark. Siden Valon er av opphav fra Kosovo har han kunnet spille for både Norge og Kosovo ettersom Kosovo ble medlem av FIFA i 2016 . Mandag 22. august 2016 bestemte Valon og hans bror Veton å spille fast for Norges A-landslag før kampene i VM-kvalifiseringen til VM 2018 . Noen dager etter gjorde Valon helomvending og valgte isteden Kosovo som sitt land.
Pouchong

Pouchong (kinesisk: 包種茶; pinyin: bāozhòng) er en lett fermentert kinesisk te (ca 30 %). Med hensyn til fermenteringsgraden ligger den mellom grønn te (så godt som ufermentert) og den egentlige oolong (som er lett fermentert).

Dyrkningsområder

Pouchong dyrkes hovedsakelig i Fujian og på Taiwan. 
Fujian: Pouchong-te kommer opprinnelig fra Anxi i provinsen Fujian. Der dyrkes den fremdeles. Xi Cheng Wang, fra Fujian, begynte der i 1850-årene å dyrke Anxi-te etter  Wuyiyan-te-dyrkingsmetoden. Etter plukkingen av bladene foldet han dem sammen til rettvinklede former. Deretter ble bladene pakket i rettviklet fujian-bambuspapir. Slik oppstod navnet, som betyr pakke-te.
Taiwan: I Taiwan dyrkes teen fremfor alt i nord.. En kjent område som gir te av særlig høy kvalitet er Wenshan (文山) i Pingling, der teen vokser på et areal på 2300 hektar på 400 meter over havet. Dongdingshan (冻顶山) er et annet kjent dyrkningsområde, sør på Taiwan. Her dyrkes den på fra 1000 til 1800 moh.
Fylkesvei 4266

Fylkesvei 4266 går mellom Skolpura og Drange i Eigersund kommune. Veien er 2,2 km lang.
Frem til 2019 hadde veien betegnelsen fylkesvei 78.
De Press

Historie

Block to Block er bandets første LP, og den inneholder dels polske, dels engelske tekster, men på omslaget er de engelske tekstene bokstavert etter polske rettskrivningsregler. Bandets neste utgivelse, EP-en Lars Hertervig, inneholdt blant annet låta «Fiskepudding», som inneholder en del norske ord. Bandet deltok også sammen med Kjøtt og The Aller Værste! på en turné i Polen der de blant annet spilte ved det da streikerammede Leninverftet i Gdańsk. For albumet vant bandet Spellemannprisen 1981 i klassen rock.
Block to Block ble fulgt opp av Product i 1982, uten at den oppnådde forgjengerens salgstall. På dette tidspunktet hadde det også oppstått interne spenninger som til slutt førte til at bandet ble oppløst. Plata On The Other Side, som kom ut etter oppløsningen i 1983, består av live-versjoner av gamle låter. Plata inneholder også fem studioinnspillinger som var til overs fra tidligere innspillinger. Anders Sevaldson (keyboards) medvirker på to og Rolf Recknagel (kompgitar) på tre av låtene.  På dette tidspunktet hadde Nebb allerede startet sitt nye prosjekt Holy Toy, mens Snortheim og Christensen begynte å spille med Lars Lillo-Stenberg. Det var denne konstellasjonen som først spilte inn «Tøff i pyjamas», som senere skulle bli en hit for deLillos. Begge har siden spilt i flere band.
Originalbesetningen kom sammen igjen i 1990 og kom med flere nye utgivelser før de igjen la opp i 1993. Andrej Nebb har gjort flere comeback og utgitt en rekke plater under De Press-navnet i sitt hjemland, Polen, uten de øvrige originalmedlemmene. Han opptrådte blant annet i 2005 med en utgave av De Press som bare inneholdt ham selv fra originalbesetningen. Denne utgaven av bandet har også gitt ut et album i Norge, Rekyl, og deltatt på en hyllestplate til Jokke og Valentinerne.
Nordeidet

Nordeidet er ei bygd på østsiden av Reinøya i Karlsøy kommune i Troms, og ligger ved Ullsfjorden. Fv301 går gjennom bygda.
Andre bygder på Reinøya er Finnkroken, Grøtnesdalen og Stakkvik.
Samfylkingin

Samfylkingin (Sosialdemokratene, Samfylkingen eller Alliansen) er et sosialdemokratisk parti på Island. Partiet er et resultat av en sammenslåing av fire partier; det sosialdemokratiske Alþýðuflokkurinn, Samtök um kvennalista (Kvinnelisten), Alþýðubandalagið (Folkealliansen) og den nasjonale bevegelsen Þjóðvaki.
Partiet stilte felles liste til alltingsvalget 1999, selv om partiet formelt sett ikke ble etablert før i mai 2000.
Sammenslåingen var et forsøk på å forene sentrum-venstre i islandsk politikk for å etablere en motvekt til Sjálfstæðisflokkurinn (Selvstendighetspartiet) sin dominerende rolle i Islandsk politikk. Partietableringen gikk imidlertid ikke rolig for seg og en gruppe alltingsrepresentanter motsatte seg det nye partiets politiske plattform, som blant annet var inspirert av Tony Blairs New Labour. Gruppen trakk seg før sammenslåingen og slo seg sammen med Vinstri hreyfingin – grænt framboð (Venstrebevegelsen – de grønne).
Samfylkingin gjorde et rekordvalg ved alltingsvalget 25. april 2009 og Johanna Sigurdardottir var statsminister 2009-13.
Nåværende partileder er Logi Már Einarsson.
Abessiv

Martuthunira

I martuthunira er privativ formet med to suffikser, -wirriwa og -wirraa. Hva som bestemmer hvilke suffiks som skal brukes i en gitt situasjon, er uklart.
Lin Huiyin

Bakgrunn

Lin Huiyin kom fra en rik familie og fikk en fremragende utdannelse i Kina (Tsinghuauniversitetet i Beijing), Europa (St Mary's College i London) og USA (University of Pennsylvania og Yale University). I England ble hun kjent med den kjente kinesiske dikter Xu Zhimo. 
Hun kom tilbake til Kina med arkitektur- og designerutdannelse og underviste i en periode i arkitektur i Shenyang.

Karriere

Mens hun var i Shenyang, tegnet hun i 1928 en jernbanestasjon i Jilin. Dette var en av de få bygningene hun tegnet som arkitekt.
Sammen med ektemannen Liang Sicheng reiste hun i 1930-årene rundt i Shanxi, Shaanxi, Shandong, Hebei, Jiangsu og andre kinesiske provinser og studerte og gjorde nedtegnelser om arkitektonisk interessante byggverk spredt rundt der. I 1937 oppdaget hun hovedhallen til Foguangtempelet nær Doucun i Shanxi. Denne tempelhallen var den eneste gjenværende tømmerstrukturen fra Tangdynastiets tid som man dermed den gang kjente til. 
Sammen med ektemannen tegnet hun Folkerepublikken Kinas riksvåpen og Monumentet for Folkets Helter i Beijing på Den himmelske freds plass. Blomsterkransmønsteret på basen av nevnte monument er hennes verk.
Lin Huiyin skrev dikt, essayer, noveller og teaterstykker. Som forfatterinne var hun influert av forfattere, filosofer og litterater som Wen Yiduo, Liang Shih-chiu, Shen Congwen og Jin Yuelin. 
Sammen med ektemannen skrev hun også en fagbok om kinesisk arkitekturhistorie. 
Hun oversatte dessuten engelske verker til kinesisk. 
Hun ble gravlagt på Babaoshan revolusjonære gravlund i Beijing.
Naturtypebasen

Naturtypebasen er en database over naturtyper i Norge (NiN), og gir en oversikt over et stort antall landskaper, naturtyper og livsmiljøer, beskrevet som Natur i Norge. Disse er en viktig del av det biologiske mangfoldet i Norge. Den omfatter både fastland, ferskvann, inkludert havområdene og norsk Arktis (Svalbard og Jan Mayen). En helhetlig informasjon over naturtypene er en viktig forutsetning for å riktig bruk og vern av naturen, hvilke områder som bør eller skal vernes og hvilke som kan utnyttes til andre formål.
En naturtype er definert som en ensartet type natur som omfatter alt plante- og dyreliv og de miljøfaktorene som virker der.
Naturtypebasen formidler kunnskap om naturtyper til samfunnet, blant annet til skoler og forvaltningen. Naturtypebasen drives av Artsdatabanken i Trondheim.
Three Billboards Outside Ebbing, Missouri

Handling

Mildred (Frances McDormand) sørger over sin datter, som ble brutalt voldtatt og myrdet for sju måneder siden. Når politiet enda ikke har tiltalt noen for mordet velger hun å ta saken i egne hender. Hun henger opp tre reklameplakater utenfor hjemstedet sitt for å offentlig kritisere politiet for deres mangel på fremgang i etterforskningen. Dette fører til konfrontasjoner med politiet og medborgere som misliker Mildreds drastiske handlinger.
Forbudstiden

Forbudstiden er blitt betegnelsen på tidsperioder der enkelte nasjoner innførte forbud mot omsetning av alkoholholdige drikkevarer. De fleste slike forbud ble innført i perioden fra omkring 1915 og fem år framover. I Norge varte brennevinsforbudet fra 1916 til 1927.

Erfaringer

Alle stater som innførte forbud, opplevde tildels kraftig oppblomstring av kriminalitet i forbudstiden. Det ble også registrert store helseskader med bakgrunn i drikkevarer med helsefarlig innhold av bl.a. metanol.
Så lenge forbudet varte, ble det umulig å foreta nøyaktige beregninger av det totale forbruket av alkohol i samfunnet (inkludert illegal omsetning). Det må antas at forbudet førte til en umiddelbar nedgang, men i løpet av de første årene etter innføringen av forbudet, ble illegal omsetning en helt normal omsetningsform. En seriøs undersøkelse (Clark Warburton, The Economic Results of Prohibition (New York: Columbia University Press, 1932), pp. 23-26, 72.) antyder en økning av totalt konsumert alkohol på mellom 10 % og 25 % fra 1921 og så lenge forbudet varte.
En undersøkelse av antall selvmord (U.S. Bureau of the Census, Historical Statistics of the United States, Colonial Times to 1970 (Washington: Government Printing Office, 1975), part 1, p. 414.) antyder en økning på 25 % -30 % i forbudstiden.
Erfaringene fra forbudstiden passer nærmest fullkomment inn i teoriene til den liberale, franske økononen Frederic Bastiat (1801–1850).
I Norge ble spanskesyken vurdert som en utmerket anledning til å be om resept på alkoholholdig drikke.  I Bergen skrev en dr. Falkenberg ut 8 859 resepter på konjakk mot spanskesyke, og ble stilt for retten.  Han ble frikjent etter en «munter» vitneavhøring.
Where You At?

Where You At? er et musikkalbum med Karin Krog og Steve Kuhn, utgitt i 2003.
Paramesosella

Utseende

Middelsstore, matte, brunlige trebukker. Antennene er tynne og omtrent så lange som kroppen. Pronotum er avrundet firkantet. Dekkvingene er jevnbrede med litt utydelige lengderibber, kan ha en tann i spissen.

Levevis

Disse billene har larver som lever i død ved.

Utbredelse

Slekten er utbredt i Sørøst-Asia, fra India i vest til Borneo i øst.
Cirkumfleks

Praktisk bruk

På et vanlig norsk ISO-tastatur skrives tegnet ^ ved å holde Shift inne og trykke ¨ (tøddel, tasten til høyre for Å). Dersom en straks etterpå trykker på tasten O blir det en ô. Ønsker en kun å skrive selve tegnet trykkes mellomromstasten i stedet.

Koding

ISO 8859-1-bokstavkodingen inkluderer bokstavene â, ê, î, ô, û og deres respektive store bokstaver. Mange flere bokstaver er tilgjengelige i Unicode.
Den benyttes også i ASCII for å representere en eksponent 2^3 = 8.
Potocki

Potocki er en polsk adelsslekt (szlachta).
Potocki er en stor aristokratisk familie, opprinnelig fra Potok nær Kraków, hvorav slektsnavnet. Familien er sterkt knyttet til den kulturelle utvikling og historie det som i dag er det vestlige Ukraina men som tradisjonelt var polsk bosetningsområde. Slekten Potocki er kjent for mange polske statsmenn, militære ledere, industriherrer og kulturpersonligheter.
Platycis cosnardi

Utseende

Kroppen er svart, med skarlagensrøde dekkvinger. Brystskjoldet (pronotum) er svart med rødlig kant. Hodet er kort, men ikke snuteformet forlenget framover. Det er synlig, sett ovenfra (det vil si, det dekkes ikke av brystskjoldet). Antennene er helt svarte og har elleve ledd og er festet tett sammen på pannen like ved fasettøynene. Brystskjoldet (pronotum) har en nær kvadratisk form, ofte med en markert og noe oppstående sidekant. Midtpartiet består av et område dannet av en oppstående ribbe, dette er ikke lukket, men åpent i bakkant. Dekkvingene er kraftig kitiniserte, parallellsidige  og har lengderibber. Alle føtter har fem ledd.

Levevis

Platycis cosnardi tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene forpupper seg i morkent eller skadd tre, blant annet av bøk.